system
Răspunde în limba română, în stilul Wikipedia, cat mai corect gramatical.
user
Ce ai despre Biușa, Sălaj?
assistant
Biușa (în maghiară: Bősháza) este un sat în comuna Benesat din județul Sălaj, Transilvania, România.

Istorie 
Prima mențiune documentară a localității Biușa este în anul 1387 când această localitate este menționată ca localitate maghiară „villae hungaricalis” aparținând cetății Cheud din Comitatul Solnoc-Dăbâca.
	
La 1388 localitatea este menționată sub numele Beushaza, numele ei evoluând în diferite perioade ale istoriei după cum urmează: 1388 -Beushaza, 1423 - Beoshaza, 1433 - Bewshaza, 1450- Bwshaza, 1487 - Beushaza, 1549 - Beősshaza, 1580 - Beoshaza, 1733 - Biusza, 1750 - Bőlcshaza, 1850 - Bőshaza-Binzse, 1854 - Bőshaza-Binje.

Cea mai utilizată denumire este Bősháza, denumire care provine de la ungurul "Böős", cel care a fost fondatorul localității. Sermnificația numelui Böős este „șeful națiunii”, probabil a satului. Acest lucru este explicabil deoarece, însăși autoritățile timpului numeau satele după numele întemeietorului sau stăpânului, din anumite interese social-economice: asigurarea dărilor prin întemeietor sau stăpân, întrucât satul devenea prin aceasta „persoană juridică”.
În sat s-au așezat și câțiva bogomili veniți din sudul Dunării, care până la urmă au trecut la ortodoxie. Mărturie sunt crucile inelate de lângă cimitirul ortodox.

Note

Bibliografie 
 Petri Mór, Szilágy varmegye monographiája, vol III, Budapesta, 1902, p.163.
 Ștefan Pascu, Voievodatul Transilvaniei, vol.II, Ed. Dacia, Cluj-Napoca, 1979, p. 458.
 Coriolan Suciu, Dicționar istoric al localităților din Transilvania, vol I (A-N), Ed. Academiei R.S.R., București, 1967, p.81.
 Ibidem, p  82.
 Ibidem, p. 100.
 Szilagyagi magyarok,Kriterion kőnyvkiadar, Bukarest-Kolozvar, p. 348.
 Ștefan Pascu, Op. cit, p.476.

Biușa, Benesat